21/04/2014 | Administración LocalMunicipal
Ferrol
Recursos Humanos
Anuncio publicación bases para a cobertura, polo procedemento de libre designación, do posto de traballo denominado Xefe/a do Servizo de Cultura, Educación, Deportes e Turismo

O día 08/04/2014 o concelleiro delegado da Área de Economía, Facenda e Recursos Humanos, mediante delegación conferida por resolución da Alcaldía-Presidencia de data 30/04/2014 (BOP 16/05/2014), aprobou as bases específicas que rexerán a convocatoria para a provisión polo sistema de Libre Designación do posto de Xefe/a de Servizo de Cultura, Educación, Deportes e Turismo, e que son as seguintes: Primeira.- Constitúe obxecto desta Convocatoria a provisión, polo sistema de libre designación, do seguinte posto de traballo dentro do Concello de Ferrol, denominado Xefe/a Servizo Cultura, Educación, Deportes e Turismo, co contido e características recollidos na relación de postos de traballo. (BOP núm.234 do 10 de decembro de 2013) e que de seguido figuran: 2- Este persoal prestará servizo en réxime de especial dedicación, realizando unha xornada de traballo de 40 horas semanais, sen prexuízo dos incrementos horarios que ocasionalmente sexan precisos por necesidades do servizo, ademais de ter disponibilidade para o exercizo das funcións do posto fóra da xornada habitual do mesmo.4- Este posto poderán desempeñalo funcionarios/as doutras administracións públicas, incluída a local.8- Titulacións das ramas económica e/ou xurídica ou equivalentes. Segunda.- As persoas interesadas e que reúnan os requisitos sinalados na base primeira, presentarán as súas solicitudes no Rexistro Xeral desta Corporación ou nas oficinas referidas no art.38 da LRXAP-PAC, no prazo de 15 días hábiles contados dende o seguinte ao da publicación do anuncio da convocatoria no DOG. A solicitude para formar parte deste procedemento se acompañará inexcusablemente da seguinte documentación: · Fotocopia compulsada do DNI · Acreditación da condición de funcionario de carreira. · O “currículum vitae” (incorporando titulación académica, experiencia profesional, cursos de formación recibidos ou impartidos, publicacións.) xunto cos documentos xustificativos dos méritos que se aleguen, mediante certificacións ou fotocopias compulsadas, pois non serán valorados aqueles que non queden debidamente acreditados, en todos os seus extremos, dentro do prazo de presentación de instancias. Terceira.- A convocatoria será resolta pola Alcaldía ou concellería delegada, que poderá declarala deserta se ao seu xuízo se estimara que ningunha das persoas aspirantes estivera en posesión do nivel suficiente e adecuado para o desempeño do posto. Cuarta.- Se o nomeamento recaese nun funcionario/a doutra Administración, se requerirá o informe desta. De non emitirse este no prazo de 15 días naturais, considerarase favorable. A resolución publicarase no DOG. Quinta.- O prazo para tomar posesión será de tres días hábiles se non implica cambio de residencia ou dun mes se comporta cambio de residencia ou de reingreso no servicio activo, e empezará a contarse, a partir do día seguinte ao de cese ou ao de cambio da situación administrativa que en cada caso correponda. O dito cesamento deberá efectuarse dentro dos tres días seguintes á publicación da resolución de nomeamento no Diario Oficial de Galicia. Sexta.- Contra o acordo ou resolución de aprobación destas bases que porá fin á vía administrativa, poderá interpoñerse o recurso potestativo de reposición ante o órgano que a ditou, dentro do prazo dun mes, contado dende o día seguinte ao da súa publicación, de conformidade co disposto nos artigos 116 e 117 da Lei 30/1992, do 26 de novembro, do Réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro (BOE do 14/01/1999), sen prexuízo da posibilidade de interpoñer directamente recurso contencioso-administrativo ante o Xulgado do Contencioso-Administrativo de Ferrol, dentro do prazo de dous meses, contados a partir do día seguinte ao da súa publicación e na forma establecida no artigo 45 da Lei 29/1998, do 13 de xullo, reguladora da xurisdicción contencioso-administrativa (BOE do 14/07/1998).” O que se fai público para xeral coñecemento. Ferrol, 9 de abril de 2014 O alcalde José Manuel Rey Varela